Juraj Malíček

Prof. Mgr. Juraj Malíček, PhD. (* 21. júl 1974, Bratislava) je slovenský teoretik popkultúry, publicista, estetik, filmový kritik a vysokoškolský pedagóg na Filozofickej fakulte Univerzity Konštantína Filozofa v Nitre (FF UKF).

V roku 1999 ukončil vysokoškolské štúdium na FF UKF v Nitre v odbore estetika – filozofia a občianska náuka/náuka o spoločnosti. Od roku 2005 pôsobí ako pedagogický pracovník na Ústave literárnej a umeleckej komunikácie (ÚLUK) FF UKF v Nitre.

Juraj Malíček pracoval ako šéfredaktor viacerých slovenských časopisov, zvyčajne venujúcich sa oblasti popkultúry.

Juraj Malíček sa venuje publikačnej činnosti v oblasti popkultúry, v tejto oblasti prispieva aj do časopisu .týždeň, kde má pravidelný stĺpček Popcorn Juraja Malíčka.
Juraj Malíček prispieva na web humno.sk.
Juraj Malíček je častým hosťom Daniela Baláža v relácii Baláž&Hubinák na Rádiu_FM, kde sa venuje najmä filozofii, popkultúre a oblasti sci-fi a fantasy. V relácii má pravidelnú rubriku Hračičky FM.

V roku 2023 ho prezidentka SR Zuzana Čaputová vymenovala za profesora v odbore estetika.

Dielo 
Juraj Malíček v roku 2008 vydal knihu esejí Vademecum popkultúry.

V roku 2012 vo vydavateľstve Univerzity Konštantína Filozofa v Nitre vydal monografiu Popkultúra: návod na použitie. 

V roku 2014 vydal vo vydavateľstve Slovenský filmový ústav so spoluatorom Františkom Gyárfášom knihu Naše filmové storočie. Publikácia predkladá dejiny filmu z hľadiska diel svojich najobľúbenejších autorov. 

V roku 2015 s Františkom Gyárfášom spoluzakladal filmový web Filmania.sk.

Knižné publikácie

Referencie

Externé odkazy 
 Teoretik popkultúry Malíček: V 90. rokoch išli profesori sociológie po prednáškach rozbíjať výklady v McDonalde – rozhovor v Denníku N (2023)

Osobnosti z Bratislavy
Slovenskí estetici
Slovenskí filmoví kritici
Slovenskí vysokoškolskí pedagógovia
Slovenskí univerzitní profesori
Absolventi Filozofickej fakulty Univerzity Konštantína Filozofa v Nitre
Vyučujúci na Filozofickej fakulte Univerzity Konštantína Filozofa v Nitre